בס"ד, מרחשוון תשפ"ז
בכורות דף מ"ב, טומטום ואנדרוגינוס
אנציקלופדיה תלמודית, ערך אנדרוגינוס: "ופירושו בלשון יונית: אנדרו- זכר, גינוס – נקבה".
[bookmark: 11142_ftnref3309][bookmark: 11142_ftnref3310]אנציקלופדיה הלכתית רפואית, ערך טומטום: "המושג טומטום איננו מקראי, והוא מוזכר לראשונה במשנה. משמעות המושג היא מלשון אטום וסתום. ויש מי שכתב, שטומטום קוראים בלשון יוונית אטומיטוס, שפירושו מי שאינו מחותך. בעברית המודרנית משמש המושג 'מטומטם' לציון סתימה של דרכי המחשבה, והוא מושג מעליב ובלתי מנומס".
א. מקור הסוגיה, ועניין "בריה בפני עצמה"
1. משנה ביכורים, פרק ד': "אנדרוגינוס יש בו דרכים שוה לאנשים ויש בו דרכים שוה לנשים ויש בו דרכים שוה לאנשים ונשים ויש בו דרכים אינו שוה לא לאנשים ולא לנשים ... רבי מאיר אומר אנדרוגינוס בריה בפני עצמה הוא ולא יכלו חכמים להכריע עליו אם הוא איש או אשה, אבל טומטום אינו כן פעמים שהוא איש פעמים שהוא אשה".
2. בכורות, דף מ"א: "וטומטום ואנדרוגינוס, לא במקדש ולא במדינה, רבי ישמעאל אומר: אין לך מום גדול מזה, וחכמים אומרים: אינו בכור, אלא נגזז ונעבד ... בעי רבא: מאי טעמא דרבי ישמעאל? מיפשט פשיטא ליה אנדרוגינוס - בכור הוא ומומו עמו, או דילמא: ספוקי מספקא ליה ואם תימצא לומר קאמר, אם תימצא לומר בכור הוא - הרי מומו עמו? למאי נפקא מינה - למילקא עליה משום גיזה ועבודה, אי נמי - למיתבה לכהן".
3. יבמות, דף פ"א-פ"ג: "רבי יוסי ור"ש אומרים: אנדרוגינוס כהן שנשא בת ישראל - מאכילה בתרומה. אנדרוגינוס נושא אבל לא נישא; ר' אליעזר אומר: אנדרוגינוס - חייבין עליו סקילה כזכר ... בין למר בין למר מפשט פשיטא ליה, איכא בינייהו סקילה משני מקומות, דמר סבר: חייבין עליו סקילה משני מקומות, ומר סבר: כזכר. אמר רב: ליתא למתניתין מקמי ברייתא; דתניא, רבי יוסי אומר: אנדרוגינוס בריה בפני עצמה הוא, ולא הכריעו בו חכמים אם זכר אם נקבה. אדרבה, ליתא לברייתא מקמי מתניתין! מדשבקיה רבי יוסי לבר זוגיה, ש"מ הדר ביה".
4. תוספות יבמות, שם: "בריה בפני עצמה כו' - אר"י דהאי בריה לא הוי פירושו כגון בריה שבמקומות אחרים שאינו ספק אלא בריה, דקאמר הכא היינו שהוא ספק כדקאמר ולא הכריעו בו כו' ... אנדרוגינוס שהוא ספק מחמת שהוא בריה משונה משום שיש לו זכרות ונקבות והוא ספק לעולם, אבל טומטום אינו כן אלא ספק שהוא איש ודאי או אשה ודאית אלא שהוא מכוסה ואין ניכר". 
5. חידושי הרמב"ן שם (קונטרס אחרון בעניין אנדוריגנוס): "פירשו חכמי הצרפתים ז"ל דמאי בריה – בריה מיוחדת שלא הכריעו בו חכמים אם מין זכר או מין נקבה לומר שהוא ספק, לאפוקי ממאן דאמר אנדרוגינוס כהן שנשא אשה מאכילה בתרומה ... ולפי דעתי אינן דברים נכונים דלשון בריה בפני עצמה הוא לאפוקי מספק מיתמר בכל מקום ... והכי נמי בפרק על אלו מומין (מ"ב א') דקס"ד למימר לר' שמעון בן יהודה טומטום בריה הוי ולא קדיש בבכורה, ודחי לה דכו"ע טומטום בבריה לא מספקא וכו' ה"נ הוה בריה מין בפני עצמו דלאו זכר ולא נקבה ואפילו לכשיקרע ולפיכך לא קדיש כלל, וממילא שמעת דטומטום לא מספקא בבריה, ואנדרוגינוס מסתפק נמי בבריה, ובכלן להוציאו מכלל ספק איתמר בריה ... ומה שאמרו ולא הכריעו בו חכמים, לומר מין בפני עצמו הוא שאין סימניו מכריעין אותו להיות מכלל מיני חיה או מכלל מיני בהמה אלא מצאו בו סימני שניהם לפיכך עשאוהו מין שלישי בפני עצמו, וכן באנדרוגינוס לפי שלא הכריעו עליו בסימנין של איש לעשותו כאיש ולא בסימנין של אשה לעשותו כאשה לפיכך הוציאוהו מכלל שניהם ועשאוהו בריה בפני עצמו, לא אמרו שלא הכירו אלא שלא הכריעו, שאין נקבה אלא במוכרעת בסימנין לנקבה ואין זכר אלא במוכרע לזכרות, הילכך מינא הוא".

ב. מחלוקת האמוראים בדין טומטום
6. בכורות, דף מ"ב: "דא"ר חסדא מחלוקת - באנדרוגינוס, אבל בטומטום - דברי הכל ספיקא! רבי יוחנן לא ס"ל דרב חסדא ... אמר ריש לקיש: לא אמרו טומטום ספק - אלא באדם הואיל וזכרותו ונקבותו במקום אחד, אבל בהמה, מטיל מים במקום זכרות זכר, מטיל מים במקום נקבות – נקבה".

ג. פסקי הרמב"ם
ג1. אנדרוגינוס (וטומטום) כספק
7. רמב"ם אישות, ב' כ"ד: "מי שיש לו איברי זכרות ואיברי נקבות הוא הנקרא אנדרוגינוס והוא ספק אם זכר אם נקבה, ואין לו סימן שיודע בו אם הוא זכר ודאי או נקבה ודאית לעולם. 
ומי שאין לו לא זכרות ולא נקבות אלא אטום הוא הנקרא טומטום וגם הוא ספק".
8. רמב"ם עבודה זרה, י"ב ג': "כל מצות לא תעשה שבתורה אחד אנשים ואחד נשים חייבים חוץ מבל תשחית ובל תקיף ובל יטמא כהן למתים. וכל מצות עשה שהיא מזמן לזמן ואינה תדירה נשים פטורות חוץ מקידוש היום ואכילת מצה בלילי הפסח ואכילת הפסח ושחיטתו והקהל ושמחה שהנשים חייבות. טומטום ואנדרוגינוס הרי הן ספק נותנין עליהן חומרי האיש וחומרי האשה בכל מקום וחייבים בכל ואם עברו אינם לוקין".
9. רמב"ם אישות, ד' י"א: "טומטום ואנדרוגינוס שקידשו אשה או שקדשן איש הרי אלו קידושי ספק וצריכין גט מספק. 
/השגת הראב"ד/ א"א ולמה הם צריכים גט מספק והלא אינם ראוים לינשא כלל".

10. רמב"ם חגיגה, ב' א': "נשים ועבדים פטורין מן הראייה ... טומטום ואנדרוגינוס פטורין מפני שהן ספק אשה".
11. רמב"ם עדות, ט' ב'-ג': "נשים פסולות לעדות מן התורה שנאמר על פי שנים עדים לשון זכר ולא לשון נקבה. וכן הטומטום והאנדרוגינוס פסולין מפני שהן ספק אשה, וכל מי שהוא ספק כשר ספק פסול הרי הוא פסול שאין העד בא אלא להוציא ממון על פיו או לחייב על פיו ואין מוציאין ממון מספק ואין עונשין מספק דין תורה".
12. רמב"ם איסורי ביאה, י' י"ח: "מי שילדה זכר ונקבה תאומים תשב לנקבה, ילדה טומטום או אנדרוגינוס תשב לזכר ולנקבה".
13. רמב"ם נחלות, ה' א': "זה הכלל ביורשין, כל שני יורשין שאחד מהן יורש ודאי והשני ספק אין לספק כלום, ואם היו שניהם ספק שמא זהו היורש או שמא זה היורש חולקין בשוה, לפיכך מי שמת והניח בן וטומטום או אנדרוגינוס הרי הבן יורש את הכל שהטומטום והאנדרוגינוס ספק, הניח בנות וטומטום ואנדרוגינוס יורשות בשוה והרי הוא כאחת מן הבנות".
14. רמב"ם מילה, ג' ו': "וכן אנדרוגינוס אין מברכין על מילתו מפני שהוא אינו זכר ודאי. 
/השגת הראב"ד/ אם אנדרוגינוס ספק – מברך עליו מפני שהוא ספק דאורייתא, ועל ספק דאורייתא מברכין חוץ מן הדמאי מפני שרוב עמי הארץ מעשרין הן עכ"ל".
15. כסף משנה, שם: "וחכמי לוני"ל הוקשה להם כן על דברי רבינו ושאלו ממנו ז"ל והשיב להם וז"ל וכן אנדרוגינוס אין מברכין על מילתו מפני שאינו ודאי יורנו מורנו והלא ספק תורה הוא ועל ספק דרבנן הוא דלא מברכינן, אבל על ספק דאורייתא מברכין חוץ מן הדמאי מפני שרוב עמי הארץ מעשרין הם כדאמרינן בפרק במה מדליקין (שבת דף כ"ג). תשובה הדברים ידועים שכל ברכה שעל מצוה דרבנן היא, בין שתהיה המצוה מדבריהם בין שתהיה מן התורה וחכמים הם שתיקנו את הברכה והם שאמרו שכל המברך ברכה שאינה צריכה עובר משום לא תשא. ולפיכך כל דבר שנסתפק לנו אם עשיית דבר זה מצוה שנצטוינו או לא נצטוינו בין שהיה הצווי על אותה עשייה מדבריהם בין שיהיה מן התורה עושין אותה בלא ברכה ומפני זה נפסקה הלכה בסוכה פרק לולב וערבה דשמיני ספק שביעי הכין והלכתא מיתב יתבינן ברוכי לא מברכינן ומינה אתה למד לכל המצות שיסתפק לך אם אתה מצווה או אין אתה מצווה עושין אותה בלא ברכה ... והרי יום טוב שני שעיקר תקנתו מפני הספק ותקנו עליו כל הברכות התלויות בו כמו יום טוב ראשון כי היכי דלא ליזלזלו ביה ולהכי תקינו לו ברכה, אבל שאר הדברים שעיקר תקנתם מפני הספק לא תקנו לו ברכה ... ודבר שלא תקנו לו חכמים ברכה בפירוש אין מברכין עליו וכל מצוה שעיקרה מן התורה ונסתפק לנו אם אנו חייבין בה לא תקנו לה חכמים ברכה אף על פי שנראית מן התורה כמו שנתבאר מדבריהם בסוכה בשמיני וה"ה בכוי לענין כיסוי הדם וה"ה לכל ספק מצוה עכ"ל. והרמ"ה השיג על תשובה זו".
ג2. בריה בפני עצמה
16. רמב"ם שופר, ב' ב': "כל מי שאינו חייב בדבר אינו מוציא את החייב ידי חובתו, לפיכך אשה או קטן שתקעו בשופר השומע מהן לא יצא. אנדרוגינוס מוציא את מינו ואינו מוציא את שאינו מינו, טומטום אינו מוציא לא את מינו ולא את שאינו מינו, שהטומטום שנקרע אפשר שימצא זכר ואפשר שימצא נקבה. 
/השגת הראב"ד/ אנדרוגינוס מוציא את מינו. א"א זהו לדעת מי שאומר אנדרוגינוס בריה הוא אבל למי שאומר חציו זכר הוא אינו מוציא לא את מינו ולא שאינו מינו כעין מי שחציו עבד וחציו בן חורין".
17. רמב"ם ערכין וחרמין, א' ה': "טומטום ואנדרוגינוס אין להם ערך, שלא קצבה תורה ערך אלא לזכר ודאי או לנקבה ודאית, לפיכך טומטום ואנדרוגינוס שאמר ערכי עלי או שהעריכו אחר אינו חייב כלום".
18. רמב"ם נזירות, ב' י'-י"א: "היו מהלכין בדרך .. אם ראו אנדרוגינוס ונחלקו בו אם הוא איש או אשה ונדרו ... הרי כולם נזירים, שהאנדרוגינוס יש בו דרכים שוה בהן לאיש, ודרכים שוה בהן לאשה, ודרכים שאינו שוה בהן לא לאיש ולא לאשה, ודרכים שהן שוין לאיש ולאשה. וכל הדרכים האלו בעניני המצות ולא בטבעו ותולדתו ... מטמא בלובן כאנשים, ומטמא באודם כנשים, ואינו נמכר בעבד עברי לא כאנשים ולא כנשים, וההורגו נהרג עליו כאנשים וכנשים, ויש בו דינים אחרים וכל אחד יכתב במקומו".

ד. הכרעת ההלכה בדיני בכור
19. רמב"ם בכורות, ב' ה': "בכור שהוא אנדרוגינוס אין בו קדושה כלל, והרי הוא כנקבה שאין בו לכהן כלום, ועובדים בו וגוזזים אותו כשאר החולין. נולד טומטום הרי זה ספק בכור ויאכל במומו לבעליו, בין שהטיל מים ממקום זכרות בין שהטיל ממקום נקבות".
20. רמב"ם איסורי מזבח, ג' ג': "הטומטום והאנדרוגינוס אף ע"פ שאין לך מום גדול מהן הרי הן פסולין למזבח מדרך אחרת לפי שהן ספק זכר ספק נקבה הרי הן כמין אחר, ובקרבנות נאמר זכר תמים ונקבה תמימה עד שיהיה זכר ודאי או נקבה ודאית, לפיכך אף העוף שהוא טומטום או אנדרוגינוס פסול למזבח".
21. רא"ש בכורות, ו' ח': "ומתוך דברי רב אלפס ז"ל משמע התם ביבמות הא דפסיק משמיה דרב הלכה כרבי יוסי ארבי יוסי דברייתא קאי. כדקאמר רב ליתא למתניתין מקמי ברייתא. ולהאי פיסקא הלכה כרבנן בתראי דאמרי דאנדרוגינוס נגזז ונעבד. ורש"י פי' התם דאר' יוסי דמתני' קאי, וכן פר"י התם, וכיון דפליגי בהאי פיסקא רבוותא טוב להחמיר. ובכור מספק הוי ונאכל במומו לבעלים. ודלא כרבי ישמעאל דאמר מומו עמו. אלא כשיולד בו מום".
22. שולחן ערוך יורה דעה, שט"ו ג': "אנדרוגינוס הוא ספק בכור, ויאכל במומו לבעלים".
23. [bookmark: _GoBack]ש"ך שם: "אף על גב דבעלמא קי"ל דבריה בפ"ע הוא ואינו לא בכלל זכר ולא בכלל נקבה, לפ"ז לא הוי בכור כלל, מכל מקום כיון דפליגי ביה הפוסקים – יש פוסקים שהוא בכלל נקבה - הכא גבי בכור אזלינן לחומרא ואמרינן שהוא בספק בכור ואינו נגזז ונעבד ואינו נאכל אלא כשיולד בו מום אחר שהוא קבוע וזה שהוא אנדרוגינוס לא הוי מום".
